

TECHNICKÝ POPIS

# [www.corvusmalacky.sk](http://www.corvusmalacky.sk/)

## ZÁKLADY

Systém zakladania je navrhnutý na roznášačom rošte, ktorý je situovaný pod kombinovaným, stenovo-skeletovým, nosným systémom, ktorý je navrhnutý zo železobetónových základových pásov.

## ZVISLÉ KONŠTRUKCIE

Nosný konštrukčný systém tvorí priestorová konštrukcia vyhotovená z kombinovaného,

stenovo-skeletového systému.

Steny schodiskového traktu a výťahové šachty sú železobetónové. Nosný systém dopĺňajú oceľové nosné stĺpiky.

**Vnútorné nosné priečky** – tehlové murivo.

**Vnútorné medzibytové deliace konštrukcie** – akustické tehlové murivo.

**Vnútorné nenosné priečky** – tehlové murivo.

## VODOROVNÉ KONŠTRUKCIE

Stropy sú navrhnuté ako železobetónové konštrukcie hr. 220 mm, uložené líniovo na obvodových a vnútorných zvislých nosných konštrukciách. Balkóny sú riešené ako železobetónové konzoly, kde prestup tepla je zabezpečený pomocou systémového riešenia vkladania Isokorbov kotvených do stropných konštrukcií. V objekte je navrhnuté dvojramenné schodisko, ktoré slúži ako hlavná požiarna úniková cesta.

## STREŠNÁ KONŠTRUKCIA

Objekt je zastrešený systémom plochých striech. Vodotesnosť strešnej konštrukcie

je zabezpečená hydroizolačnou fóliou Fatrafol, vytiahnutou a natavenou na atiky, resp. na poplastované plechy. Strechy, ktoré plnia funkciu terasy a nevyužívajú sa ako pochôdzne, sú upravené štrkovým zásypom, ukladaným na ochrannú geotextíliu resp. systémom „zelených striech“, kde finálnu vrstvu skladby strechy tvorí vegetačná vrstva, ktorá zabezpečuje postupnú retenciu vody a zlepšuje akumulačnú schopnosť celého objektu. Pochôdzne strechy majú finálnu úpravu vyhotovenú z dlažby z vymývaného štrku, ukladanú na hydroizoláciu s ochrannou geotextíliou. Pod ňou je uložená vrstva tepelnej izolácie z tvrdeného polystyrénu.

## HYDROIZOLÁCIE

Hydroizolácia základových konštrukcií je navrhnutá z modifikovaných asfaltových pásov, ktoré zároveň slúžia aj ako protiradónová ochrana.

## TEPELNÁ IZOLÁCIA

Obvodové konštrukcie bytového domu sú zateplené tepelnou izoláciou - polystyrénom hr. 200

mm, v kritických miestach protipožiarnej ochrany je použitý fasádny Nobasil hr. 200mm.

**Podlahy** – tepelná izolácia podláh na teréne je navrhnutá ako podlahový polystyrén hr. 120 a 130mm. Podlahy nadzemných podlaží tvorí tepelná izolácia z podlahového polystyrénu hr. 70 až 80 mm.

**Strecha** – tepelná izolácia strešných konštrukcií je zo strešného spádového polystyrénu priemernej hr. 300 mm. V prípade pochôdznych striech je vrchná vrstva tepelnej izolácie tvorená tvrdeným polystyrénom hr. 50 mm.

## VÝŤAH

V bytovom dome sú situované 3 výťahy, pre každý vchod jeden, určené pre 6 osôb.

## OKNÁ, VONKAJŠIE DVERE, TIENENIE

Okenné výplne z PVC profilov, otváravo-sklopné, zasklenie izolačným trojsklom, povrchová úprava interiér biela, exteriér biela, drevodekor, kovanie celoobvodové, kľučky biele, interiérové parapety plastové biele, exteriérové parapety hliníkový plech.

Nad všetkými okennými konštrukciami sú v exteriéri osadené zaomietané kastlíky, slúžiace

pre exteriérové tienenie. Vonkajšie hliníkové žalúzie majú motorické ovládanie a sú v sivej farbe.

## DVERE ZÁRUBNE

Interiérové dvere v bytových priestoroch sú drevené osadené v obložkových zárubniach. Vstupné

dvere do bytov sú bezpečnostné, protipožiarne osadené do oceľových zárubní.

Dvere do pivničných kobiek susediacich s komunikačnými priestormi sú protipožiarne, osadené v oceľových zárubniach. Dvere do pivníc v spoločných priestoroch sú z lamelovanej drevotriesky osadené v oceľových zárubniach.

## ÚPRAVA POVRCHOV

Finálna úprava vnútorných priestorov pozostáva zo sadrových omietok bielej farby. V spoločných priestoroch, schodiskách, chodbách a pivničných priestoroch sú omietky sadrové

– farba biela. Vonkajšie fasády sú riešené kombináciou omietok – silikónová omietka – hrubozrn-

ná, farba šedá a silikónová omietka, biela farba.

## MAĽBA A NÁTERY

Omietané steny a stropy budú ošetrené náterom bielej farby.

## OBKLADY A DLAŽBY

V hygienických priestoroch, v kúpeľniach budú vyhotovené dlažby a keramické obklady do výšky 2,05 m a vo WC budú obklady do 1,2m.

Keramická mrazuvzdorná dlažba bude použitá vo vstupných priestoroch do budovy, v chodbách, schodiskových priestoroch, priestoroch upratovačky a na balkónoch.

## PARKETOVÉ PODLAHY

Finálna vrstva skladby podlahy v interiéri tzn. v obytných miestnostiach, kuchyni a chodbe je navrhovaná ako laminátová podlaha so soklovými a prechodovými lištami v mieste dilatácie podlahy. Vyrovnávaciu vrstvu a zároveň kročajovú izoláciu tvorí penová podložka Mirelon, uložená pod celou vrstvou finálnej úpravy podlahy.

## ZÁMOČNÍCKE VÝROBKY

Zábradlia balkónov a terás sú oceľové s povrchovou úpravou pozinkovaného kovu. Zábradlia schodísk a madlá sú oceľové s antracitovým povrchovým nástrekom.

## KLAMPIARSKE VÝROBKY

Klampiarske výrobky sú vyhotovené z pozinkovaného alebo poplastovaného plechu.

## VONKAJŠIE SPEVNENÉ PLOCHY

Parkovacie státia sú navrhnuté zo polo-zatrávňovacích tvárnic, ktoré prispievajú k zlepšeniu vodných pomerov územia a zabezpečujú postupnú retenciu dažďovej vody. Chodníky sú vyhotovené zo zámkovej dlažby.

## VYKUROVANIE A PRÍPRAVA TEPLEJ VODY

Vykurovanie bude riešené ako elektrické podlahové vykurovanie, s možnosťou regulácie vnútornej

teploty v každej miestnosti bytov. V kúpeľniach budú umiestnené rebríkové vykurovacie telesá.

Príprava teplej úžitkovej vody bude zabezpečená, elektrickým tlakovým zásobníkovým ohrievačom, lokálne v každom byte.

## VZDUCHOTECHNIKA A CHLADENIE

Výmena vzduchu bude zabezpečená pomocou lokálnych ventilátorov so spätnou

klapkou a časovým dobehom. V kuchyniach je navrhnuté odsávanie od kuchynských digestorov

vertikálnym rozvodom vzduchu, kruhovým spiro potrubím vyvedeným nad strechu objektu. Vetranie pivničných kójí je riešené podtlakovo pomocou lokálnych ventilátorov so spätnou klapkou a časovým dobehom. Chladenie bude zabezpečené invertérovou klimatizačnou jednotkou v každom byte.

## ZDRAVOTECHNIKA A ZRIAĎOVACIE PREDMETY

Rozvody zdravotechniky pozostávajú z vertikálnych rozvodov kanalizácie, vodovodu - studenej vody, ktorej následný ohrev je zabezpečený lokálne v každom byte.

**Zriaďovacie predmety:** vaňa plechová, dĺžka 170 cm/sprchová zástena 5závesné WC biele

umývadlo keramické biele

batérie sprchové, vaňové a umývadlové – chrómové, pákové rohové ventily pre práčku a pre umývačku riadu HL 406

## ELEKTROINŠTALÁCIE

Elektromer s hlavným ističom je situovaný v spoločných priestoroch. Pri vstupe do bytov budú inštalované elektrické zvončeky. Bytové rozvádzače silnoprúdu a slaboprúdu sú umiestnené pri vstupných dverách každého bytu. Súčasťou elektroinštalácie je domáci telefón, vypínače a zásuvky, slaboprúdové rozvody pre internet a TV, vývod pre montáž svietidiel, príprava rozvodov pre kuchynské spotrebiče a práčku, jedna exteriérová zásuvka a exteriérové svietidlo. Objekt je chránený proti zásahu úderom blesku.

## OPLOTENIE

Poplastované plotové panely a pletivo na oceľových stĺpikoch vo farebnom prevedení antracit. Stĺpiky budú s podhrabovou doskou.

## SMART READY BYTY

V celom objekte bytového domu bude elektroinštalácia prispôsobená pre inštaláciu technológie SMART bytov. Smart inštalácie bude možné následne nainštalovať do vybraných domácností v rôznych variantoch.

**Základné aspekty SMART domácnosti:**

vykurovanie, chladenie, tienenie, osvetlenie

## EXTERIÉR

Príjazdová cesta k objektu bude kompletne zrekonštruovaná. Vyhotovené verejné osvetlenie. Hrubá úprava záhradnej plochy.